વડાપ્રધાન નરેન્દ્ર મોદીના ચીનના પ્રવાસમાંથી ભારતને શું મળ્યું?\nમોદી અને ચીનના રાષ્ટ્રપતિ શી જિનપિંગ ચીનના વુહાન શહેરમાં મળ્યા હતા અને મુલાકાત દરમિયાન તેમણે નૌકા વિહાર પણ કર્યું હતું. 

વડા પ્રધાન મોદીએ તેમની મુલાકાતની વિગતો બન્ને વચ્ચે થયેલી વાતચીતને તેમના ટ્વિટર એકાઉન્ટ પર શેયર કરી હતી.

તેમણે લખ્યું, "રાષ્ટ્રપતિ  શી જિનપિંગ સાથેના સંવાદનું ફોકસ ભારત-ચીનના સહકારના વિવિધ ક્ષેત્રો પર હતું.” 

“અમે અમારા આર્થિક સહકારને ઝડપી બનાવવા વિશે વાત કરી હતી, સાથે સાથે લોકો વચ્ચેના સંબંધો અંગે ચર્ચા થઈ હતી.”

“આ સિવાય  કૃષિ, ટેકનોલોજી, ઊર્જા અને પર્યટન જેવા વિષયો પર પણ વાત થઈ."

પોતાની સેનાને સંદેશ આપશે બન્ને દેશ

ભારત અને ચીન વચ્ચે સરહદ વિવાદ ગંભીર મુદ્દો છે. 1962માં બંને દેશો વચ્ચે યુદ્ધ પણ થયું હતું.

'હિન્દી-ચીની ભાઈ ભાઈ'ના 'જુમલા' પણ ઘડાયા હતા, પરંતુ હજી પણ અવિશ્વાસ એટલો જ છે.

ગયા વર્ષે  જ ભારત-ચીન સીમા પર ભુટાનના ડોકલામમાં બન્ને દેશોની સેના વચ્ચે 73 દિવસો માટે ઘર્ષણ ચાલ્યું હતું.

તમે આ વાંચ્યું કે નહીં?

મોદી અને જિનપિંગની વાતચીતમાં, સીમા વિવાદનો મુદ્દો સામે આવ્યો. બન્ને દેશોના નેતાઓએ પોતાની સેનાને વ્યૂહાત્મક માર્ગદર્શન આપવાનો નિર્ણય કર્યો છે.

જેથી 2017માં ડોકલામમાં પેદા થયેલી સ્થિતિ ફરીવાર ઊભી ન થાય.

ન્યૂઝ એજન્સી પીટીઆઈએ વિદેશ સચિવ વિજય ગોખલેને ટાંકીને જણાવ્યું હતું કે બન્ને નેતાઓએ માન્યું છે કે કે ભારત-ચીન સરહદ પર શાંતિ જાળવી રાખવી એ મહત્ત્વપૂર્ણ છે.

બન્નેએ નિર્ણય કર્યો કે તેઓ તેમના સંબંધિત લશ્કરને વ્યૂહાત્મક રીતે સૂચનાઓ આપશે, જેથી સંવાદ પુનઃસ્થાપિત કરવાની દિશામાં તેમની વચ્ચે ભરોસો અને તાલમેળ વધારી શકાય.

આંતરરાષ્ટ્રીય બાબતોના નિષ્ણાત હર્ષ પંત, કહે છે, "ભારત અને ચીન વચ્ચે સંવાદ જરૂરી છે. વિદેશ નીતિની વ્યૂહાત્મક સમીક્ષા અને બન્ને દેશો વચ્ચેના સંબંધો આગળ વધી રહ્યા છે.” 

“જરૂરી છે કે બન્ને દેશો પોતાની વાત રજૂ કરે અને એવા વાતાવરણમાં જ્યાં પરિણામ લાવી દેવાનું પ્રેશર ન હોય."

"આ અનૌપચારિક વાતચીતમાં, વડા પ્રધાન નરેન્દ્ર મોદી અને પ્રમુખ શી જિનપિંગ એમ સૂચવતા હતા કે બન્ને દેશોના ટોચના નેતાઓ આ સંબંધને આગળ વધારવા માંગે છે.” 

“ડોકલામ વિવાદ પછી પણ આ સંબંધ આગળ લઈ જઈ શકાય છે. આ સંકેત મહત્ત્વપૂર્ણ છે."

સિનિયર પત્રકાર અતુલ અનેજા કહે છે, "બન્ને નેતાઓએ નક્કી કર્યું છે કે સીમા વિવાદ ઉકેલવામાં ત્વરિત પગલાં લેવાશે."

ભારત-ચીન સંયુક્ત આર્થિક પરિયોજના પર સહમતિ

વ્યૂહરચનાની દૃષ્ટિએ, બે દેશો...\n\ntl;dr:
વડાપ્રધાન નરેન્દ્ર મોદીનો બે દિવસનો ચીનનો પ્રવાસ પૂર્ણ થયો. આ મુલાકાતમાં, ગયા વર્ષે સરહદે તનાતની સિવાય બીજા ઘણા મુદ્દાઓ પર બંને દેશો વચ્ચે ચર્ચા થઈ હતી.